CELEX: 62011CA0207
Language: el
Date: 2012-12-19 00:00:00
Title: Υπόθεση C-207/11: Απόφαση του Δικαστηρίου (πρώτο τμήμα) της 19ης Δεκεμβρίου 2012 [αίτηση του Commissione tributaria regionale di Milano (Ιταλία) για την έκδοση προδικαστικής αποφάσεως] — 3D I srl κατά Agenzia delle Entrate Ufficio di Cremona (Φορολογία — Οδηγία 90/434/ΕΟΚ — Κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών — Άρθρα 2, 4 και 9 — Εισφορά στοιχείων του ενεργητικού — Φορολόγηση της υπεραξίας που προέρχεται από την εισφέρουσα εταιρία κατά την εισφορά στοιχείων του ενεργητικού — Αναβολή της φορολογήσεως — Η εγγραφή αποθεματικού στον ισολογισμό της εισφέρουσας εταιρίας ως προϋπόθεση αναστολής της επιβολής φόρου αντιστοιχούντος στην προκύπτουσα υπεραξία)

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/4
            
         Απόφαση του Δικαστηρίου (πρώτο τμήμα) της 19ης Δεκεμβρίου 2012 [αίτηση του Commissione tributaria regionale di Milano (Ιταλία) για την έκδοση προδικαστικής αποφάσεως] — 3D I srl κατά Agenzia delle Entrate Ufficio di Cremona
   (Υπόθεση C-207/11) (1)
   
   (Φορολογία - Οδηγία 90/434/ΕΟΚ - Κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών - Άρθρα 2, 4 και 9 - Εισφορά στοιχείων του ενεργητικού - Φορολόγηση της υπεραξίας που προέρχεται από την εισφέρουσα εταιρία κατά την εισφορά στοιχείων του ενεργητικού - Αναβολή της φορολογήσεως - Η εγγραφή αποθεματικού στον ισολογισμό της εισφέρουσας εταιρίας ως προϋπόθεση αναστολής της επιβολής φόρου αντιστοιχούντος στην προκύπτουσα υπεραξία)
   2013/C 46/07
   Γλώσσα διαδικασίας: η ιταλική
   
      Αιτούν δικαστήριο
   
   Commissione tributaria regionale di Milano
   
      Διάδικοι στην υπόθεση της κύριας δίκης
   
   3D I srl
   
      κατά
   
   Agenzia delle Entrate Ufficio di Cremona
   
      Αντικείμενο
   
   Αίτηση προδικαστικής αποφάσεως — Commissione tributaria regionale di Milano — Ερμηνεία των άρθρων 2, 4 και 8, παράγραφοι 1 και 2, της οδηγίας 90/434/ΕΟΚ, του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών (ΕΕ L 225, σ. 1) — Εισφορές ενεργητικού — Εθνική κανονιστική ρύθμιση προβλέπουσα τη φορολογική επιβάρυνση της υπεραξίας η οποία πραγματοποιήθηκε επ’ ευκαιρία της εισφοράς ενεργητικού και η οποία αντιστοιχεί στη διαφορά μεταξύ του αρχικού κόστους αγοράς των αγαθών έναντι μετοχών ή μεριδίων και της αγοραίας αξίας τους — Απαλλαγή σε περίπτωση εγγραφής στον φορολογικό ισολογισμό της εισφέρουσας εταιρίας αποθεματικού αντιστοιχούντος στην αξία της πραγματοποιηθείσας υπεραξίας
   
      Διατακτικό
   
   Τα άρθρα 2, 4 και 9 της οδηγίας 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών, έχουν την έννοια ότι δεν αντιτίθεται, σε περίπτωση όπως η επίμαχη στην υπόθεση της κύριας δίκης, σε ρύθμιση κατά την οποία η εισφορά ενεργητικού γεννά υποχρέωση καταβολής φόρου από την εισφέρουσα εταιρία επί της προκύπτουσας από την εισφορά αυτή υπεραξίας, εκτός αν η εισφέρουσα εταιρία εγγράψει στον ισολογισμό της ειδικό αποθεματικό, του οποίου το ύψος να αντιστοιχεί στην υπεραξία που διαπιστώθηκε στο πλαίσιο της εν λόγω εισφοράς.
   
      (1)  EE C 211 της 16.7.2011.